HALVÅRS EVALUERING HØSTEN 2021



Denne høsten hadde vi 5 nye barn som startet opp på avdelingen vår. Esther kom som ny voksen.

**SEPTEMBER**

**Tema: Tilvenning/ Meg selv**

**Mål: skape trygghet og gi barna en god start i barnehagen**

**Nøkkelord: Øye, øre, nese , munn, kinn og hånd**

**Sang: Du har to øyne som du kan se med**

*«Alle overganger er vanskelige, fordi det å begynne på noe nytt ofte vil være en avslutning på noe annet. Når en ettåring skal begynne i barnehagen, er det som regel en avslutning på en tilværelse hjemme hos mor og far og eventuelt søsken. Det er et farvel til spedbarnsalderen, og et farvel til en verden som de fleste barn oppleves som god og nær, oversiktlig og kjent. Det å begynne i barnehagen er derfor en utfordring».( Gerd Abrahamsen)*

Hos oss la vi vekt på at hvert barn hadde sin primærkontakt ved oppstart. Vi har lagt vekt på en god og trygg tilvenning for barna, slik at de og fikk en god tilknytning til sine primærkontakter. Da vi er 12 barn har vi valgt å dele gruppen i 2 slik at vi bedre kan ivareta hvert enkelt barn. Det er en pedagog og en barne/ungdomsarbeider på hver gruppe. Gruppe to har to barne/ung.arb som deler en stilling. Gruppene jobber allikevel tett sammen på avdeling😊

Forskningen om tilknytningens betydning har hatt en betydning for barnehagens tenking om barnehage for små barn. Barnet trenger å knytte seg til en eller flere voksne, for å etablere en trygghet i tilværelsen. Tilknytningspersonen kan gjennom sitt arbeid med barnet, bli lettere kjent med det, tolke og forstå barnets kommunikasjonsmønster.

Vi hadde årets første foreldremøte. FAU representanten som ble valgt er Elisabeth ( mor til Elias)

**Oktober**

**Tema: Tre små griser**

**Fokus: Tillvenning**

**Mål: Skape gruppetilhørighet, utvikle språket ved hjelp av konkreter**

**Nøkkelord: Øre, høre, rasle, klappe, trampe**

**Sang:» Hendene på hodet»**

*« Den voksnes dialogstøtte og språklige tilpasning fremmer en språklig kommunikasjon som foregår i barnets nærmeste utviklingssone, noe som fremmer barnets språkutvikling» ( Vygotsky 1978)*

Denne måneden ville vi jobbe med konkreter. Vi startet med å skjerpe barnas oppmerksomhet ved hjelp av samlinger hvor vi hadde språkfokus.

\* Konkreter som gris, ulv hus

\* Lek

\* sangleker

\* rytmeinstrumenter

Vi arbeidet med språklyder ( fonologi) som: Rim og klappe stavelser i navnene våre. Vi brukte sangen «hendene på hodet» hvor vi også fikk bruke bevegelse med kroppen. Ved dette fikk vi og observert språkforståelsen til barna

Denne måneden hadde vi og markering av FN dagen uten foreldrekafe. Dette pga Korona. Vi markerte med et felles kunstverk som vi hadde utenfor avdelingen.



**November**

**Tema: kroppen vår**

**Mål: Skjerpe barnas oppmerksomhet overfor « Kroppen vår»**

**Månedens nøkkelord: Hode, skulder, mage, lår, kne og tå**

**Månedens sanger: « Hode, skulder, kne og tå.» og « Hendene på hodet»**

« *De aller minste barna er kropp og sanser. Ved å ta utgangspunkt i barnets egen verden, barnets opplevelse av seg selv og verden omkring, kan vi gi opplevelser og erfaringer gjennom bevegelse og sansestimulering» ( ref. Bruna Molin Bruce)*

Denne måneden hadde vi fokus på musikk og bevegelse. Månedens nøkkleord ble flittig brukt i dans og lek med musikk og sang. Her får vi også observert om barna lærer seg begrepene og utvikler språkforståelse.

I denne måneden fikk vi 2 vikarer på avdelingen. Da ble planene utført i hele gruppen i stedet for smågrupper. Vi har i slike situasjoner A ,B og C planer. På grunn av sykdom i personalet gikk og noen av planene vekk. Men språksamlingene har vi gjennomført.



**DESEMBER**

**Tema : JUL**

**Mål: Gi barna gode opplevelser i den norske juletradisjon.**

**Månedens nøkkelord: Jesus, Maria, Josef, stall, esel, ku, hest og sau**

**Månedens sanger og rim: Et barn er født i Betlehem, Musevisa, På låven sitter nissen, Rød nisse og Blå nisse**

*«Gjennom arbeid med etikk, religion og filosofi skal barnehagen bidra til at barna erfarer at grunnleggende spørsmål er vesentlige, ved at det gis anledning og ro til undring og tenkning, samtaler og fortellinger»( ref. rammeplanen)*

I desember hadde vi som mål å gi barna gode opplevelser i den norske tradisjonen. Vi hadde adventsamlinger hvor vi tente lys og fortalte om jesusbarnet. Vi brukte konkreter til dette. Her hadde vi også åpning av pakke, som var et pepperkakehjerte. Vi avsluttet samlingene med sangen: « Et barn er født i Betlehem»

Utenom samlingene hadde vi juleverksted hvor vi lagde « hemmeligheter» På nissefesten hadde vi julegrøt og nissesamling hvor vi danset og sang . Førskolebarna gikk i Luciatog og delte ut luciaboller til alle bara i barnehagen på Luciadagen. En vellykket og koselig frokost

GODT NYTTÅR!!